rejauldu/bengali-wikipedia huggingface dataset:
জান নিকোলাস ফ্রাইলিঙ্ক (জন্ম: ৬ এপ্রিল ১৯৯৪) দক্ষিণ আফ্রিকার জন্মগ্রহণকারী একজন নামিবীয় ক্রিকেটার যিনি বর্তমানে বোল্যান্ড হয়ে খেলেন। তিনি একজন বাঁহাতি ব্যাটসম্যান এবং বাঁহাতি মাঝারি ফাস্ট বোলার। ফ্রাইলিঙ্ক পশ্চিম প্রদেশের বিপক্ষে ২৪ শে মার্চ ২০১১-এ প্রথম-শ্রেণীর ক্রিকেটে অভিষেক করেছিলেন।  ফ্রাইলিঙ্ক বেশ কয়েকটি যুব একদিনের আন্তর্জাতিক ম্যাচে দক্ষিণ আফ্রিকা জাতীয় অনূর্ধ্ব-১৯ ক্রিকেট দলের প্রতিনিধিত্ব করেছেন। ২০১৫ আফ্রিকা টি-টোয়েন্টি কাপের জন্য গ্রিকুয়াল্যান্ড ওয়েস্ট ক্রিকেট দলের স্কোয়াডে তাকে অন্তর্ভুক্ত করা হয়েছিল।Griqualand West Squad / Players – ESPNcricinfo. Retrieved 31 August 2015. ২০১৮ সালের জানুয়ারিতে, ২০১৮ আইসিসি বিশ্ব ক্রিকেট লীগ দ্বিতীয় বিভাগ দুটি প্রতিযোগিতার জন্য নামিবিয়ার স্কোয়াডে তাকে রাখা হয়েছিল।  নামিবিয়ার হয়ে ২০১৭-১৮ সিএসএ প্রাদেশিক ওয়ানডে চ্যালেঞ্জ প্রতিযোগিতায় তিনি আট ম্যাচে ৩৬৭ রান নিয়ে শীর্ষস্থানীয় রান সংগ্রহকারী ছিলেন। নামিবিয়ার হয়ে উক্ত টুর্নামেন্টে আটটি ম্যাচে ১৬টি উইকেট নিয়ে তিনি সেরা উইকেট শিকারীও ছিলেন।  আগস্ট ২০১৮ এ, ২০১৮ আফ্রিকা টি২০ কাপের জন্য নামিবিয়ার স্কোয়াডে তাঁর নাম ছিল। অক্টোবরে ২০১৮তে, তিনি বোতসোয়ানায় ২০১৮-১৯ আইসিসি টি২০ বিশ্বকাপ আফ্রিকা বাছাইপর্বের টুর্নামেন্টের জন্য দক্ষিণ-উপ অঞ্চলের গ্রুপের নামিবিয়ার স্কোয়াডের অধিনায়ক হিসাবে মনোনীত হন।  ২০১৯ সালের মার্চ মাসে, তাকে নামিবিয়ার স্কোয়াডের উপ-অধিনায়ক হিসাবে মনোনীত করে ২০১৯ আইসিসি বিশ্ব ক্রিকেট লীগ দ্বিতীয় বিভাগ প্রতিযোগিতার জন্য স্কোয়াড ঘোষণা করা হয়েছিল। নামিবিয়া উক্ত প্রতিযোগিতায় শীর্ষ চারে অবস্থান করে, ফলে একদিনের আন্তর্জাতিক (ওডিআই) খেলার মর্যাদা পায়। ফ্রাইলিঙ্ক প্রতিযোগিতার ফাইনালে ওমানের বিপক্ষে ২৭ এপ্রিল ২০১৯ তারিখে নামিবিয়ার হয়ে ওয়ানডেতে অভিষিক্ত হয়েছিল। উক্ত খেলা, তিনি নামিবিয়ার হয়ে প্রথম খেলোয়াড় হিসাবে ওয়ানডেতে পাঁচ উইকেট লাভের গৌরব অর্জন করেন, আট ওভার থেকে ১৩ রান দিয়ে তুলে নেন পাঁচটি উইকেট। প্রতিযোগিতায় নামিবিয়ার হয়ে ছয় ম্যাচে ১৪টি উইকেট নিয়ে শীর্ষ উইকেট শিকারী মনোনীত হন।  ২০১৯ সালের মে মাসে উগান্ডায় আইসিসি টি২০ বিশ্বকাপ আফ্রিকা বাছাইপর্বের প্রতিযোগিতার আঞ্চলিক ফাইনালের জন্য নামিবিয়ার স্কোয়াডে তার নাম দেওয়া হয়েছিল। তিনি নামিবিয়ার হয়ে টুয়েন্টি২০ আন্তর্জাতিক ক্রিকেটে অভিষেক করেন ২০ মে ২০১৯ তারিখে ঘানার বিপরীতে।  ২০১৯ সালের জুনে, তিনি ক্রিকেট নামিবিয়ার ২০১৯-২০ আন্তর্জাতিক মৌসুমের আগে এলিট মেনস স্কোয়াডের পঁচিশজন ক্রিকেটারের একজন ছিলেন। ২০১৯ সালের সেপ্টেম্বরে সংযুক্ত আরব আমিরাতে অনুষ্ঠিত আইসিসি টি২০ বিশ্বকাপ বাছাইপর্ব প্রতিযোগিতার জন্য নামিবিয়ার স্কোয়াডে তার নাম রাখা  হয়েছিল।   তথ্যসূত্র    বহিঃসংযোগ    ক্রিকেট আর্কাইভে জান ফ্রাইলিঙ্কের প্রোফাইল    বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি বিষয়শ্রেণী:দক্ষিণ আফ্রিকান ক্রিকেটার বিষয়শ্রেণী:নামিবীয় ক্রিকেটার বিষয়শ্রেণী:নামিবিয়ার একদিনের আন্তর্জাতিক ক্রিকেটার বিষয়শ্রেণী:নামিবিয়ার টুয়েন্টি২০ আন্তর্জাতিক ক্রিকেটার বিষয়শ্রেণী:একদিনের আন্তর্জাতিক ক্রিকেট অভিষেকে ৫ উইকেট লাভকারী ক্রিকেটার বিষয়শ্রেণী:গ্রিকুয়াল্যান্ড ওয়েস্টের ক্রিকেটার বিষয়শ্রেণী:বোল্যান্ডের ক্রিকেটার বিষয়শ্রেণী:বেলভিল, দক্ষিণ আফ্রিকা থেকে আগত ক্রিকেটার
thumb|২০১৪ সালে হান্টার মার্ক জেমস হান্টার (জন্ম ২৫ জুলাই ১৯৫৭) একজন ব্রিটিশ লিবারেল ডেমোক্র্যাট রাজনীতিবিদ এবং স্টকপোর্ট মেট্রোপলিটন বরো কাউন্সিলের নেতা যিনি ২০০৫ সালের উপ-নির্বাচনে চেডলের জন্য সংসদ সদস্য (এমপি) হয়েছিলেন। ২০১৫ সালের সাধারণ নির্বাচনে, হান্টার কনজারভেটিভ পার্টির মেরি রবিনসনের কাছে তার আসন হারান।   , হান্টার স্টকপোর্ট মেট্রোপলিটন বরো কাউন্সিলের নেতা হিসাবে কাজ করেছেন।  নেতা হিসেবে তিনি গ্রেটার ম্যানচেস্টার কম্বাইন্ড অথরিটির একজন সদস্য এবং শিশু ও যুবকদের জন্য সম্মিলিত কর্তৃপক্ষের পোর্টফোলিও হোল্ডার।  মার্ক হান্টার অডেনশ গ্রামার স্কুল ফর বয়েজ এ শিক্ষিত হন এবং ২০০২ সাল পর্যন্ত গার্ডিয়ান মিডিয়া গ্রুপের মার্কেটিং এক্সিকিউটিভ হিসেবে কাজ করেন।   তথ্যসূত্র    বহিঃসংযোগ   বিষয়শ্রেণী:উদার গণতন্ত্রী (যুক্তরাজ্য) এর কাউন্সিলর বিষয়শ্রেণী:চেডলের যুক্তরাজ্যের সংসদ সদস্য বিষয়শ্রেণী:ইংল্যান্ডের নির্বাচনী এলাকা থেকে উদার গণতন্ত্রী (যুক্তরাজ্য) এর সংসদ সদস্য বিষয়শ্রেণী:জীবিত ব্যক্তি বিষয়শ্রেণী:১৯৫৭-এ জন্ম বিষয়শ্রেণী:যুক্তরাজ্যের সংসদ সদস্য ২০১০-২০১৫ বিষয়শ্রেণী:যুক্তরাজ্যের সংসদ সদস্য ২০০৫-২০১০
কাটলা ইউনিয়ন বাংলাদেশের রংপুর বিভাগের দিনাজপুর জেলার বিরামপুর উপজেলার একটি প্রশাসনিক এলাকা।   প্রশাসনিক তথ্য  ভৌগলিকভাবে এই ইউনিয়ন শাখা যমুনা নদীর তীরে অবস্থিত। ইউনিয়নের মোট আয়তন ১৬৪৮ হেক্টর এবং মোট জনসংখ্যা ১৭২৪৬ জন। এর মধ্যে পুরুষ ৮৭৪১ জন এবং মহিলা ৮৫০৫ জন।  ভোটার সংখ্যা   মোট ভোটার সংখ্যা :১১৬১৬ জন  পুরুষ ভোটার :৫৭৪৩ জন  মহিলা ভোটার :৫৮৭৩   শিক্ষা  ইউনিয়নে একটি মহাবিদ্যালয়, ৩টি মাধ্যমিক বিদ্যালয় এবং একটি নিম্ন মাধ্যমিক বিদ্যালয় একটি নিম্ন বালিকা মাধ্যমিক বিদ্যালয় আছে। এছাড়াও ১৬টি সরকারী প্রাথমিক বিদ্যালয়,এবতেদায়ী, দাখিল, আলিম, ফাজিল ও কামিল মাদরাসা ৩টি আছে। এবং ৩টি হাফেজিয়া মাদ্রাসা আছে ১ কাটলা হাফেজিয়া মাদ্রাসা ২ কাটলা মোল্লাপাড়া হাফেজিয়া মাদ্রাসা ,৩ শৈলান হাফেজিয়া মাদ্রাসা   অর্থনীতি  কাটলার অর্থনীতি কৃষি নির্ভর। এখানে উৎপাদিত প্রধান প্রধান ফসল হল বোরো, আমন, গম, সরিষা ও পাট।  কৃষি জমির পরিমাণ: ২৮৩৪ হেক্টর  আবাদ যোগ্য জমির পরিমাণ:	১৩৩০ হেক্টর  অগভীর নলকুপের সংখ্যা: ৪৫০ টি  গভীর নলকুপের সংখ্যা :	২২ টি  বিদুৎতায়িত গ্রাম :১৭টি   তথ্যসূত্র    বহিঃসংযোগ   বিষয়শ্রেণী:বিরামপুর উপজেলার ইউনিয়ন
হাসসান আল-বলকিয়াহ মসজিদ () হলো ব্রুনাইয়ের ব্রুনাই–মুয়ারা জেলার মেনতিরি নামক স্থানে অবস্থিত একটি মসজিদ।  ইতিহাস ২০১৭ সালের ২রা মে তারিখে এই মসজিদটির নির্মাণকাজ শুরু হয়েছিল, যার তিন দিন পরে ভিত্তিপ্রস্তর স্থাপন করা হয়েছিল। ব্রুনাইয়ের সুলতান হাসসান আল-বলকিয়াহর নির্দেশে এই মসজিদটি এর পূর্ববর্তী মাসের ৫ তারিখে আগুনে ধ্বংস হয়ে যাওয়া পূর্বে বিদ্যমান মসজিদ, কাম্পং মেনতিরি জাতীয় আবাসন প্রকল্প মসজিদটির পরিবর্তিতে নির্মাণ করা হয়েছিল। নির্মাণ কাজ মাত্র ৪৯ দিনের মধ্যে শেষ হয়েছিল। ২০১৭ সালের ২৩শে জুন তারিখে জুমার নামাজের পরে সুলতান মসজিদটির আনুষ্ঠানিকভাবে উদ্বোধন করেছিলেন।  আরো দেখুন ব্রুনাইয়ের মসজিদের তালিকা  তথ্যসূত্র  বিষয়শ্রেণী:ব্রুনাইয়ের মসজিদ বিষয়শ্রেণী:২০১৭-এ ব্রুনাইয়ে প্রতিষ্ঠিত বিষয়শ্রেণী:২০১৭-এ সম্পন্ন মসজিদ
থাম্ব স্যার পল ল্যান্সেলট হকিন্স  (৭ আগস্ট ১৯১২ - ২৯ ডিসেম্বর ২০০২) একজন ব্রিটিশ কনজারভেটিভ পার্টির রাজনীতিবিদ ছিলেন।  হকিন্স ডাউনহ্যাম মার্কেটে জন্মগ্রহণ করেন এবং চেল্টেনহ্যাম কলেজে শিক্ষিত হন। তিনি একজন পশুসম্পদ নিলামকারী এবং চার্টার্ড সার্ভেয়ার ছিলেন এবং নরফোক কাউন্টি কাউন্সিলের কাউন্সিলর হিসাবে কাজ করেছিলেন। তিনি টেরিটোরিয়াল আর্মি (TA) তে যোগ দেন এবং দ্বিতীয় বিশ্বযুদ্ধের সময় রয়্যাল নরফোক রেজিমেন্টের ৭ম ব্যাটালিয়ন, একটি TA ইউনিটের সাথে কাজ করেছিলেন, যদিও চূড়ান্ত পর্যায়ে সেন্ট-ভ্যালেরি-এন-কক্সে বন্দী হওয়ার কারণে তার সক্রিয় পরিষেবা সংক্ষিপ্ত ছিল। ১৯৪০ সালে ফ্রান্সের যুদ্ধ এবং পরবর্তী পাঁচ বছর যুদ্ধবন্দী হিসেবে কাটিয়েছেন।  হকিন্স অবসর গ্রহণের সময় ১৯৬৪ থেকে ১৯৮৭ সাল পর্যন্ত দক্ষিণ পশ্চিম নরফোকের সংসদ সদস্য (এমপি) ছিলেন। ভবিষ্যত মন্ত্রী গিলিয়ান শেফার্ড ছিলেন তার উত্তরসূরি। স্যার পল ছিলেন এডওয়ার্ড হিথের অধীনে একজন সরকারি হুইপ (১৯৭০-১৯৭৪), একজন সহকারী হুইপ ১৯৭০-১৯৭১, ট্রেজারির লর্ড ১৯৭১-১৯৭৩ এবং ভাইস-চেম্বারলেন অফ হাউসহোল্ড ১৯৭৩-১৯৭৪ হিসাবে কাজ করেছিলেন। তিনি ১৯৮২ সালে নাইট উপাধি লাভ করেন।   তথ্যসূত্র    টাইমস গাইড টু দ্য হাউস অফ কমন্স, টাইমস নিউজপেপারস লিমিটেড, 1966, 1983 এবং 1987    বিষয়শ্রেণী:চেলটেনহ্যাম কলেজে শিক্ষিত ব্যক্তি বিষয়শ্রেণী:দ্বিতীয় বিশ্বযুদ্ধে ব্রিটিশ সেনা কর্মকর্তা বিষয়শ্রেণী:নাইটস ব্যাচেলর বিষয়শ্রেণী:যুক্তরাজ্যের সংসদ সদস্য ১৯৮৩-১৯৮৭ বিষয়শ্রেণী:যুক্তরাজ্যের সংসদ সদস্য ১৯৭৯-১৯৮৩ বিষয়শ্রেণী:যুক্তরাজ্যের সংসদ সদস্য ১৯৭৪-১৯৭৯ বিষয়শ্রেণী:যুক্তরাজ্যের সংসদ সদস্য ১৯৭৪ বিষয়শ্রেণী:যুক্তরাজ্যের সংসদ সদস্য ১৯৭০-১৯৭৪ বিষয়শ্রেণী:যুক্তরাজ্যের সংসদ সদস্য ১৯৬৬-১৯৭০ বিষয়শ্রেণী:যুক্তরাজ্যের সংসদ সদস্য ১৯৬৪-১৯৬৬ বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:২০০২-এ মৃত্যু বিষয়শ্রেণী:১৯১২-এ জন্ম
অনিরুদ্ধ সেন সম্রাট বল্লাল সেনের শিক্ষক ছিলেন এবং পুরাণ ও স্মৃতিশাস্ত্রবিদ ছিলেন।   রচনা  অনিরুদ্ধ হারলতা ও পিতৃদয়িত নামক দুইখানি গ্রন্থ রচনা করেন। হারলতা নামক গ্রন্থে তিনি অশৌচ সম্বন্ধে বিস্তৃত আলোচনা করেছেন। পিতৃদয়িত গ্রন্থে তিনি সামবেদী গোভিলপন্থীদের আচমন, দন্তধাবন, স্নান, সন্ধ্যা পিতৃতর্পণ, বৈশ্বদেবতর্পণ, পার্বণশ্রাদ্ধ, দানস্তূতি প্রভৃতি শ্রাদ্ধ সম্বন্ধীয় নানা ক্রিয়াকর্মের বিধান দিয়েছেন।নীহাররঞ্জন রায়, বাঙ্গালীর ইতিহাস – আদি পর্ব, ষষ্ঠ সংস্করণ, মাঘ ১৪১৪, দে’জ পাবলিশিং, কলকাতা-৭০০০৭৩    তথ্যসূত্র   বিষয়শ্রেণী:হিন্দুধর্মের পণ্ডিত
বাদশাহপুর, ভারতের পাঞ্জাব প্রদেশের কপূরথলা জেলার একটি গ্রাম, এটি কপূরথলা থেকে ৮ কিলোমিটার (৫ মাইল) দুরে অবস্থিত, যেটি বাদশাহপুরর, জেলা ও উপ-জেলা উভয়ের সদর দপ্তর। গ্রামটি একটি পঞ্চায়েত প্রধান দ্বারা পরিচালিত হয় যিনি গ্রামের একজন নির্বাচিত প্রতিনিধি   জনসংখ্যা   ভারতের ২০১১ সালের জনগণনা অনুযায়ী,বাদশাহপুরে মোট ঘরের সংখ্যা ১৪৫, এবং জনসংখ্যা ছিল ৮১৭, যার মধ্যে ৪১৯ জন পুরুষ এবং ৩৯৮ জন নারী। বাদশাহপুরে সাক্ষরতার হার ৬৯.৭১%, প্রদেশ এর গড় ৭৫.৮৪% র চেয়ে কম। জনসংখ্যার ৬ বছরের কম বয়সী শিশুদের সংখ্যা ১০৪, যা বাদশাহপুরর মোট জনসংখ্যার ১২.৭৩% এবং শিশু সন্তানের লিঙ্গ অনুপাত প্রায় ১১৬৭, রাজ্যের গড় ৮৪৬ এর তুলনায় বেশি।    জনসংখ্যার তথ্য   বিবরণ  মোট  পুরুষমহিলা মোট ঘর ১৪৫ -  - জনসংখ্যা ৮১৭৪১৯ ৩৯৮শিশু (০-৬) ১০৪৪৮৫৬ তফসিলি জাতি ৬১৮৩০৭৩১১ তফসিলি উপজাতি০ ০ ০ সাক্ষর৬৯.৭১ % ৭৬.৫৫ % ৬২.২৮ % মোট শ্রমিক৩৯৭২৬২১৩৫ প্রধান কর্মী ২৬০০ ০ প্রান্তিক কর্মী ১৩৭৪০ ৯৭   গ্রাম, কপূরথলা    বহিঃসংযোগ    তথ্যসূত্র   বিষয়শ্রেণী:কাপুরথালা জেলা
নন্দকুমার সেকার (জন্ম ২০ ডিসেম্বর ১৯৯৫) একজন ভারতীয় পেশাদার ফুটবলার যিনি ইন্ডিয়ান সুপার লিগ ক্লাব ইস্টবেঙ্গল এবং ভারতীয় ফুটবল দলের উইঙ্গার হিসেবে খেলেন।  সাফল্য হিন্দুস্তান ঈগলস চেন্নাই ফুটবল লিগ: ২০১৪-১৪  ওড়িশা  সুপার কাপ: ২০২৩  ভারত  সাফ চ্যাম্পিয়নশিপ: ২০২৩  ইন্টারকন্টিনেন্টাল কাপ: ২০২৩  তথ্যসূত্র  বিষয়শ্রেণী:১৯৯৩-এ জন্ম বিষয়শ্রেণী:জীবিত ব্যক্তি বিষয়শ্রেণী:আই-লিগের খেলোয়াড় বিষয়শ্রেণী:ভারতের আন্তর্জাতিক ফুটবলার বিষয়শ্রেণী:তামিলনাড়ুর ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ইন্ডিয়ান সুপার লিগের খেলোয়াড় বিষয়শ্রেণী:তামিলনাড়ুর ব্যক্তি বিষয়শ্রেণী:ইস্টবেঙ্গল ক্লাবের খেলোয়াড় বিষয়শ্রেণী:ভারতীয় পুরুষ ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ
লুকাস লাভালে (, ; জন্ম: ১৮ ফেব্রুয়ারি ২০০৩) হলেন একজন ফরাসি পেশাদার ফুটবল খেলোয়াড়। তিনি বর্তমানে ফ্রান্সের পেশাদার ফুটবল লিগের শীর্ষ স্তর লিগ ১-এর ক্লাব পারি সাঁ-জেরমাঁর হয়ে গোলরক্ষক হিসেবে খেলেন।  ২০১৯ সালে, লাভালে ফ্রান্স অনূর্ধ্ব-১৬ দলের হয়ে ফ্রান্সের বয়সভিত্তিক পর্যায়ে অভিষেক করেছেন।  প্রারম্ভিক জীবন লুকাস লাভালে ২০০৩ সালের ১৮ই ফেব্রুয়ারি তারিখে ফ্রান্সের আরমাঁতিয়েরে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল লাভালে ফ্রান্স অনূর্ধ্ব-১৬ এবং ফ্রান্স অনূর্ধ্ব-১৭ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ২০১৯ সালের ১৯শে ফেব্রুয়ারি তারিখে তিনি ইংল্যান্ড অনূর্ধ্ব-১৬ দলের বিরুদ্ধে ম্যাচে ফ্রান্স অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spielbericht/index/spielbericht/3162883  তথ্যসূত্র  বহিঃসংযোগ              বিষয়শ্রেণী:২০০৩-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল গোলরক্ষক বিষয়শ্রেণী:পারি সাঁ-জেরমাঁর ফুটবলার বিষয়শ্রেণী:লিগ ১-এর খেলোয়াড় বিষয়শ্রেণী:ফ্রান্সের আন্তর্জাতিক যুব ফুটবলার বিষয়শ্রেণী:ফ্রান্সের অনূর্ধ্ব-১৭ আন্তর্জাতিক ফুটবলার বিষয়শ্রেণী:লিল ওলাঁপিক স্পোর্টিং ক্লাবের খেলোয়াড় বিষয়শ্রেণী:ফরাসি জাতীয় চ্যাম্পিয়নশিপের খেলোয়াড় বিষয়শ্রেণী:ফরাসি জাতীয় চ্যাম্পিয়নশিপ ৩-এর খেলোয়াড় বিষয়শ্রেণী:২১শ শতাব্দীর ফরাসি পুরুষ ক্রীড়াবিদ বিষয়শ্রেণী:পুরুষ ফুটবল গোলরক্ষক বিষয়শ্রেণী:ফরাসি পুরুষ ফুটবলার
জর্জ ইউজিন জোই পালমার (; জন্ম: ২২ ফেব্রুয়ারি, ১৮৫৯ - মৃত্যু: ২২ আগস্ট, ১৯১০) নিউ সাউথ ওয়েলসের মুলওয়ালা এলাকায় জন্মগ্রহণকারী অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি।  ঘরোয়া প্রথম-শ্রেণীর ক্রিকেটে ভিক্টোরিয়াCricketArchive Player Oracle, Retrieved 12 August, 2017 ও নিউ সাউথ ওয়েলসের পক্ষে প্রতিনিধিত্ব করেছেন তিনি।"List of Players who have played for New South Wales". www.cricketarchive.com. Retrieved 12 August, 2017 লে তিনি মূলতঃ ডানহাতি অফ-ব্রেক বোলিং করতেন। এছাড়াও নিচেরসারিতে ডানহাতে ব্যাটিংয়ে পারদর্শীতা দেখিয়েছেন। ১৮৮০ থেকে ১৮৮৬ সময়কালে অস্ট্রেলিয়ার পক্ষে ১৭ টেস্টে অংশগ্রহণ করেছেন ইউজিন পালমার নামে পরিচিত জোই পালমার।   খেলোয়াড়ী জীবন  জোই পালমারের বেশ শক্ত খেলোয়াড়ী জীবন গড়ে উঠে। তবে, টেস্ট খেলোয়াড়ী জীবনের দিক দিয়ে বেশ স্বল্পতম ছিল। এ সময়ের মধ্যেই তিনি চারবার ইংল্যান্ড সফরে যান। স্বীয় খেলোয়াড়ী জীবনের শীর্ষস্থানে আরোহণকালে তিনি শীর্ষসারির মিডিয়াম পেস স্পিনারের মর্যাদা পান। এসসিজি তার প্রিয় মাঠ ছিল। এখানেই তিনি তার টেস্ট জীবনের সেরা বোলিং পরিসংখ্যান গড়েন ৭/৬৫।  ১৮৮৬ সালে ইংল্যান্ড থেকে ক্ষত-বিক্ষত হাঁটু নিয়ে দেশে ফিরে আসেন ও আর কখনো টেস্ট ক্রিকেট অঙ্গনে উপস্থিত হতে পারেননি। তবে, ১৮৯৬-৯৭ মৌসুম পর্যন্ত অস্ট্রেলিয়ায় প্রথম-শ্রেণীর ক্রিকেটে অংশ নিয়েছেন।  এছাড়াও, পালমার অস্ট্রেলীয় রুলস ফুটবলের শীর্ষস্থানীয় খেলোয়াড় ছিলেন। ভিক্টোরিয়ান ফুটবল অ্যাসোসিয়েশন (ভিএফএ) প্রতিযোগিতায় দক্ষিণ মেলবোর্ন ফুটবল ক্লাবের পক্ষে খেলেন তিনি।Atkinson, p. 180.   ব্যক্তিগত জীবন  ডেভিড বার্নার্ড পালমার ও মেরি পালমার (বিবাহ-পূর্ব ব্যারি) দম্পতির সন্তান তিনি। ব্যক্তিগত জীবনে বিবাহিত তিনি। ১৮৮৮ সালে ফ্রেডেরিক কিন ব্ল্যাকহাম ও লুসিন্ডা অ্যান (বিবাহ-পূর্ব ম্যাকার্থি) দম্পতির কন্যা লুসিন্ডা অ্যান ব্ল্যাকহাম নাম্নী এক রমণীর পাণিগ্রহণ করেন। জন ম্যাকার্থি জ্যাক ব্ল্যাকহাম সম্পর্কে তার শ্যালক।  ২২ আগস্ট, ১৯১০ তারিখে ৫১ বছর বয়সে ভিক্টোরিয়ার বেনালা এলাকায় জোই পালমারের দেহাবসান ঘটে।   তথ্যসূত্র    আরও দেখুন   জর্জ গিফেন  মন্টি নোবেল  আলফ্রেড শ  আলিক ব্যানারম্যান  পার্সি ম্যাকডোনেল  ১৮৮২-৮৩ ইংল্যান্ড ক্রিকেট দলের অস্ট্রেলিয়া সফর  ক্রিকেট ও অস্ট্রেলীয় রুলস ফুটবল খেলোয়াড়দের তালিকা  টেস্ট ক্রিকেট অভিষেকে ৫ উইকেট লাভকারী ইংরেজ ক্রিকেটারদের তালিকা   বহিঃসংযোগ    গ্রন্থপঞ্জি   Atkinson, G. (1982) Everything you ever wanted to know about Australian rules football but couldn't be bothered asking, The Five Mile Press: Melbourne. .  বিষয়শ্রেণী:১৮৫৯-এ জন্ম বিষয়শ্রেণী:১৯১০-এ মৃত্যু বিষয়শ্রেণী:অস্ট্রেলীয় ক্রিকেটার বিষয়শ্রেণী:অস্ট্রেলিয়ার টেস্ট ক্রিকেটার বিষয়শ্রেণী:তাসমানিয়ার ক্রিকেটার বিষয়শ্রেণী:দক্ষিণ মেলবোর্ন ফুটবল ক্লাবের (ভিএফএ) খেলোয়াড় বিষয়শ্রেণী:নিউ সাউথ ওয়েলসের ক্রিকেটার বিষয়শ্রেণী:নিউ সাউথ ওয়েলস থেকে আগত ক্রিকেটার বিষয়শ্রেণী:ভিক্টোরিয়ার ক্রিকেটার বিষয়শ্রেণী:নিউ সাউথ ওয়েলসের পুরুষ ক্রীড়াবিদ
right|thumb|শকুন right|thumb|সাদাপিঠ শকুন মৃত বন্যপ্রাণী খাচ্ছে, মাসাইমারা ন্যাশনাল পার্ক, কেনিয়া শকুন এক প্রকার পাখি। এটি মৃত প্রাণীর মাংস খেয়ে থাকে। সাধারণত এরা অসুস্থ ও মৃতপ্রায় প্রাণীর চারিদিকে উড়তে থাকে এবং প্রাণীটির মরার জন্য অপেক্ষা করে। পাখিগুলো তীক্ষ্ণ দৃষ্টির অধিকারী শিকারী পাখিবিশেষ।  শকুনের গলা, ঘাড় ও মাথায় কোনো পালক থাকে না। প্রশস্ত ডানায় ভর করে আকাশে ওড়ে। মহীরুহ বলে পরিচিত বট, পাকুড়, অশ্বত্থ, ডুমুর প্রভৃতি বিশালাকার গাছে সাধারণত লোকচক্ষুর অন্তরালে শকুন বাসা বাঁধে। সাধারণত গুহায়, গাছের কোটরে বা পর্বতের চূড়ায় ১-৩টি সাদা বা ফ্যাকাশে ডিম পাড়ে।  পরিসংখ্যান সারা বিশ্বে প্রায় ১৮ প্রজাতির শকুন দেখা যায়, এর মধ্যে পশ্চিম গোলার্ধে ৭ প্রজাতির এবং পূর্ব গোলার্ধে (ইউরোপ, আফ্রিকা ও এশিয়া) ঈগলের সাথে সম্পর্কিত ১১ প্রজাতির শকুন দেখা যায়। দক্ষিণ এশিয়ার দেশ বাংলাদেশে প্রায় ৬ প্রজাতির শকুন রয়েছে, এর মধ্যে ৪ প্রজাতি স্থায়ী আর ২ প্রজাতি পরিযায়ী। শকুন বা বাংলা শকুন ছাড়াও এতে আছে রাজ শকুন, গ্রীফন শকুন বা ইউরেশীয় শকুন, হিমালয়ী শকুন, সরুঠোঁট শকুন, কালা শকুন ও ধলা শকুন। তবে শুধু গ্রীফন প্রজাতির শকুনই মাঝে মাঝে দেখা যায় (পরিপ্রেক্ষিত ২০১০)। এসব প্রজাতির শকুনই সারা বিশ্বে বিপন্ন। স্থায়ী প্রজাতির মধ্যে রাজ শকুন মহাবিপন্ন। এটি ডিম থেকে বাচ্চা ফোটানোর জন্যে ঠোঁটে পাথরের টুকরো বহন করে ও ডিমের উপর নিক্ষেপ করে।  ওষুধের ক্ষতিকর প্রভাব ইদানীং বিভিন্ন দেশে, গবাদি পশু চিকিৎসায় ব্যবহৃত 'ডাইক্লোফেনাক' নামের ব্যথানাশক ঔষধের প্রভাবে শকুন মারা যাচ্ছে। এ কারণে ডাইক্লোফেনাক ভারত, পাকিস্তান ও নেপালে নিষিদ্ধ ঘোষিত হয়েছে।রওশন, খাদিজা (২০১৯). শকুনের জন্য চাই অভয়ারণ্য. মহাবৃত্ত (সংখ্যা ৪), ঢাকা  বাংলাদেশে ডাইক্লোফেনাকের যথেচ্ছ ব্যবহারের কারণে শকুন বিলুপ্তির মুখে। একই বিষক্রিয়া দেখা গেছে কিটোপ্রোফেনের বেলাতেও। বিশেষজ্ঞদের মতে, মৃত পশুর মাংস শকুনের কোনো ক্ষতি করে না; কিন্তু ডাইক্লোফেনাক দেওয়া হয়েছে, এমন মৃত পশুর মাংস খেলে কিডনি নষ্ট হয়ে ২-৩ দিনের মধ্যে শকুনের মৃত্যু ঘটে। এ কারণে গত তিন দশকে (২০১০) উপমহাদেশে ৭৫% শকুন মারা গেছে। ১৯৮০'র দশকে সার্কভুক্ত দেশে প্রায় ৪,০০,০০,০০০ শকুনের অস্তিত্ব ছিলো, অথচ এই সংখ্যা এখন কমে মাত্র ৪০,০০০-এ এসে দাঁড়িয়েছে।  ২০০৩ খ্রিষ্টাব্দে যুক্তরাষ্ট্রের কলেজ অব ভেটেরিনারি মেডিসিন-এর গবেষক ড. লিন্ডসে ওক তাঁর এক গবেষণায় প্রমাণ করেন, পশু চিকিৎসায় ডাইক্লোফেনাকের ব্যবহারই শকুন বিলুপ্তির অন্যতম কারণ। ভারতে প্রতি বছর ৩০% শকুন মারা যাওয়ার কারণও ডাইক্লোফেনাক।  এই মানবসৃষ্ট কারণে বিলুপ্তির হাত থেকে বাঁচাতে পৃথিবীর অনেক দেশেই পশু-চিকিৎসায় ডাইক্লোফেনাক ও কিটোপ্রোফেনের পরিবর্তে সমান কার্যকর, অথচ শকুন-বান্ধব 'মেলোক্সিক্যাম' নামক ঔষধ ব্যবহৃত হয়ে থাকে।  আন্তর্জাতিক শকুন সচেতনতা দিবস সারা বিশ্বে, শকুনকে বিলুপ্তির হাত থেকে বাঁচাতে প্রতি বছর সেপ্টেম্বর মাসের প্রথম শনিবার আন্তর্জাতিক শকুন সচেতনতা দিবস পালিত হয়ে থাকে।https://www.vultureday.org/  তথ্যসূত্র  বহিঃসংযোগ   Vulture videos  on the Internet Bird Collection  Ventana Wildlife Society  Vulture observatory in Spain  A Vulture Restaurant  বিষয়শ্রেণী:শকুন বিষয়শ্রেণী:পাখির সাধারণ নাম বিষয়শ্রেণী:শিকারী পাখি
মফিজুল ইসলাম বাংলাদেশ সিভিল সার্ভিসের একজন প্রাক্তন সিনিয়র সচিব। তিনি বাস্তবায়ন পরিবীক্ষণ ও মূল্যায়ন বিভাগের সচিব, বাণিজ্য মন্ত্রণালয়ের সচিব ও সিনিয়র সচিব এবং বাংলাদেশ প্রতিযোগিতা কমিশনের চেয়ারপার্সন হিসেবে দায়িত্ব পালন করেছেন।  প্রাথমিক জীবন ও শিক্ষা মফিজুল ঢাকা জেলার বাড্ডা থানার সাতারকুলে জন্মগ্রহণ করেন। বর্ণাঢ্য শিক্ষা জীবনের অধিকারী জনাব মোঃ মফিজুল ইসলাম বাড্ডা আলাতুন্নেসা উচ্চ বিদ্যালয় থেকে এস এস সি এবং আদমজী ক্যান্টনমেন্ট কলেজ থেকে এইচ এস সি পরীক্ষায় বিজ্ঞান বিভাগে কৃতিত্বের সাথে উত্তীর্ণ হন। তিনি ঢাকা বিশ্ববিদ্যালয়ের বাংলা বিভাগে কৃতিত্বের স্বাক্ষর রেখে স্নাতক (সম্মান) ও স্নাতকোত্তর ডিগ্রী লাভ করেন।। তিনি যুক্তরাষ্ট্রের হার্ভার্ড বিশ্ববিদ্যালয় এর অধীনে হার্ভার্ড কেনেডি স্কুল থেকে 'Leadership for the 21st Century' কোর্স  সম্পন্ন করেন।  কর্মজীবন মফিজুল ইসলাম বিসিএস ১৯৮৪ নিয়মিত ব্যাচের প্রশাসন ক্যাডারের একজন কর্মকর্তা হিসেবে প্রশাসনের বিভিন্ন স্তরে কাজ করেছেন। জেলা প্রশাসক ও জেলা ম্যাজিস্ট্রেট হিসেবে কাজ করেছেন মৌলভীবাজার জেলায়। তিনি সমবায় অধিদপ্তরের নিবন্ধক ও মহাপরিচালক, পরিকল্পনা মন্ত্রণালয়ের বাস্তবায়ন পরিবীক্ষণ ও মূল্যায়ন বিভাগের ভারপ্রাপ্ত সচিব ও সচিব, বাণিজ্য মন্ত্রণালয়ের সচিব ও সিনিয়র সচিব ছিলেন। ২০১৮ সালে তিনি জাতীয় শুদ্ধাচার পুরস্কার লাভ করেন। সরকারি চাকরি থেকে অবসরের পর তিনি বাংলাদেশ প্রতিযোগিতা কমিশনের চেয়ারপার্সন হিসেবে দায়িত্ব পালন করেন।  তিনি বাংলাদেশ স্কাউটসের কার্যক্রমের সাথে নিজেকে দীর্ঘদিন আত্মনিয়োগ করেছেন। তিনি বাংলাদেশ স্কাউটসের স্পেশাল ইভেন্টস বিষয়ক জাতীয় কমিটির সভাপতি হিসেবে দায়িত্ব পালন করছেন।   অর্জন  তিনি সরকারি দায়িত্ব পালনকালে সততা, দক্ষতা ও যোগ্যতার স্বাক্ষর রেখেছেন। তিনি ২০১৬-১৭ অর্থবছরে ই-গভর্নেস, আর্থিক বিধিবিধান প্রতিপালন, স্বচ্ছতা, জবাবদিহিতা ও সুশাসন নিশ্চিতকরণ এবং উদ্ভাবনী মনোবৃত্তি, শুদ্ধাচার অনুশীলন, সচেতনতা বৃদ্ধি ও প্রশিক্ষণ প্রদানে বিশেষ ভূমিকা রাখা য় তিনি সকল সিনিয়র সচিব ও সচিবদের মধ্য থেকে শ্রেষ্ঠ হিসেবে মাননীয় প্রধানমন্ত্রীর কাছ থেকে ৪ জুলাই ২০১৮ জাতীয় শুদ্ধাচার পুরস্কার গ্রহণ করেন।  ২০১৬-২০১৭ সালে সকল মন্ত্রণালয় ও বিভাগের মাঝে বার্ষিক কর্মসম্পাদন চুক্তি (APA) বাস্তবায়নের মাধ্যমে সর্বোচ্চ স্কোর লাভ করে তিনি প্রথম স্থান অধিকার করে মাননীয় প্রধানমন্ত্রীর নিকট হতে পুরস্কার গ্রহণ করেন।  একই সাথে দুটি পুরস্কার বাংলাদেশের প্রশাসন ইতিহাসে প্রথম।  তিনি বাংলাদেশ স্কাউটস এর সর্বোচ্চ পদক "রৌপ্য ব্যাঘ্র" পদকে ভূষিত হয়েছেন।  তথ্যসূত্র  বিষয়শ্রেণী:বাংলাদেশের সচিব বিষয়শ্রেণী:বাংলাদেশের সাবেক সচিব বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশ প্রতিযোগিতা কমিশনের চেয়ারপার্সন বিষয়শ্রেণী:আদমজী ক্যান্টনমেন্ট কলেজের প্রাক্তন শিক্ষার্থী
কেটি টেরেসা পার্কিন্স (; জন্ম: ৭ জুলাই, ১৯৮৮) অকল্যান্ডে জন্মগ্রহণকারী প্রথিতযশা নিউজিল্যান্ডীয় প্রমিলা আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য হিসেবে একদিনের আন্তর্জাতিক ও টুয়েন্টি২০ আন্তর্জাতিকে অংশ নিচ্ছেন।"New Zealand women's T20 Internationals". Espncricinfo. Retrieved 30 Dec 2016. ঘরোয়া ক্রিকেটে অকল্যান্ড হার্টসের প্রতিনিধিত্ব করছেন কেটি পার্কিন্স। দলে তিনি মূলতঃ ডানহাতে ব্যাটিং করে থাকেন। এছাড়াও, ডানহাতে মিডিয়াম বোলিংয়ে পারদর্শী তিনি।   খেলোয়াড়ী জীবন  পুলিশ কনস্ট্যাবল হিসেবে রয়্যাল নিউজিল্যান্ড পুলিশ কলেজ থেকে ২০১৩ সালে স্নাতক ডিগ্রী লাভ করেন। ২০১৫ সালে ভারত সফরে যান ও দলের অন্যতম সদস্য মনোনীত হন।  আসন্ন ২০১৭ সালের আইসিসি মহিলা ক্রিকেট বিশ্বকাপকে ঘিরে সুজি বেটসের অধিনায়কত্ব ১৫-সদস্যের নিউজিল্যান্ড দলের তালিকা প্রকাশ করা হয়। দলের অন্যতম সদস্য হিসেবে তিনিও অন্তর্ভুক্ত হন।   তথ্যসূত্র    আরও দেখুন   র‌্যাচেল প্রিস্ট  ২০১৭ মহিলা ক্রিকেট বিশ্বকাপের দলসমূহ  মহিলাদের আন্তর্জাতিক ক্রিকেটে হ্যাট্রিকের তালিকা   বহিঃসংযোগ       বিষয়শ্রেণী:১৯৮৮-এ জন্ম বিষয়শ্রেণী:জীবিত ব্যক্তি বিষয়শ্রেণী:অকল্যান্ড হার্টসের ক্রিকেটার বিষয়শ্রেণী:অকল্যান্ড থেকে আগত ক্রিকেটার বিষয়শ্রেণী:নিউজিল্যান্ডীয় নারী ক্রিকেটার বিষয়শ্রেণী:নিউজিল্যান্ডের নারী একদিনের আন্তর্জাতিক ক্রিকেটার বিষয়শ্রেণী:নিউজিল্যান্ডের নারী টুয়েন্টি২০ আন্তর্জাতিক ক্রিকেটার বিষয়শ্রেণী:নিউজিল্যান্ডীয় পুলিশ কর্মকর্তা বিষয়শ্রেণী:অ্যাডিলেড স্ট্রাইকার্সের (ডব্লিউবিবিএল) ক্রিকেটার
দ্য নেশন   শ্রীলঙ্কার একটি সাপ্তাহিক ইংরেজি ভাষার সংবাদপত্র। এটি প্রতি রবিবার রিভিরা মিডিয়া কর্পোরেশন (প্রাইভেট) লিমিটেড দ্বারা প্রকাশিত হয়। রিভিরা এর একটি ভগিনী পত্রিকা। দ্য নেশন ২০০৬ সালে প্রতিষ্ঠিত হয়েছিল। এটি প্রতি সংখ্যার প্রচলন ১৩২,০০০ অনুলিপি এবং ২০১২ সালের আনুমানিক পাঠকসংখ্যা ৬৬২,০০০  পত্রিকাটি রাজনীতি, ক্রীড়া, ব্যবসা এবং বিশ্বের খবরাখবর নিয়ে আসে। দ্য নেশন পত্রিকার প্রধান সম্পাদক হলেন মালিন্দা সেনেভির্তনে। উইকএন্ড নেশন  শিরোনামে দ্য নেশন পত্রিকার সপ্তাহান্তিক সংস্করণ রয়েছে।   আরো দেখুন    শ্রীলঙ্কার সংবাদপত্রের তালিকা   তথ্যসূত্র    বহিঃসংযোগ      বিষয়শ্রেণী:শ্রীলঙ্কার সাপ্তাহিক সংবাদপত্র বিষয়শ্রেণী:শ্রীলঙ্কার ইংরেজি ভাষার সংবাদপত্র বিষয়শ্রেণী:শ্রীলঙ্কার রবিবারের সংবাদপত্র
মির্জা আব্দুল হালিম (–৯ জুলাই ২০২১) বাংলাদেশের পাবনা জেলার রাজনীতিবিদ যিনি তৎকালীন পাবনা-১২ আসনের সংসদ সদস্য ও নৌপরিবহন প্রতিমন্ত্রী ছিলেন।   জন্ম ও প্রাথমিক জীবন  মির্জা আব্দুল হালিম  সালে পাবনা জেলার বেড়া উপজেলার জয়নগরের কৈটুলা গ্রামে জন্মগ্রহণ করেন। তার ভাই মির্জা আব্দুল আউয়াল দ্বিতীয় জাতীয় সংসদ নির্বাচনে তৎকালীন পাবনা-৮ আসন থেকে বাংলাদেশ জাতীয়তাবাদী দলের প্রার্থী হিসেবে নির্বাচিত সংসদ সদস্য ছিলেন। বিজ্ঞান ও প্রযুক্তি মন্ত্রণালয়ের সাবেক সচিব ও প্রাইভেটাইজেশন কমিশনের চেয়ারম্যান মির্জা আব্দুল জলিলও তার ভাই।তার ভাগ্নে মনজুর কাদের মন্ত্রী ছিলেন।  তিনি ফুটবল খেলোয়াড় হিসেবে ভিক্টোরিয়া ক্লাবের হয়ে খেলতেন।   রাজনৈতিক জীবন  মির্জা আব্দুল হালিম ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন পাবনা-১২ আসন থেকে সংসদ সদস্য নির্বাচিত হন। জিয়াউর রহমানের মন্ত্রিসভায় তিনি নৌপরিবহন প্রতিমন্ত্রী হিসেবে দায়িত্ব পালন করেন। তিনি পাবনা জেলার প্রথম মন্ত্রী।   মৃত্যু  মির্জা আব্দুল হালিম ৯ জুলাই ২০২১ তারিখে মৃত্যুবরণ করেন।   তথ্যসূত্র   বিষয়শ্রেণী:১৯২০-এর দশকে জন্ম বিষয়শ্রেণী:পাবনা জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:দ্বিতীয় জাতীয় সংসদ সদস্য বিষয়শ্রেণী:জিয়াউর রহমানের মন্ত্রিসভার সদস্য বিষয়শ্রেণী:বাংলাদেশের সাবেক প্রতিমন্ত্রী বিষয়শ্রেণী:২০২১-এ মৃত্যু বিষয়শ্রেণী:পাবনা জেলার ব্যক্তি বিষয়শ্রেণী:বাংলাদেশী পুরুষ ফুটবলার
সান্টা মারিয়া ডি পবলেট রাজকীয় মঠ ১১৫১ সালে প্রতিষ্ঠিত একটি সিস্টারশান মঠ। এটি কাতালোনিয়ার (স্পেন) কঙ্কা ডি বারবেরা জেলায় প্রাইডস পর্বতমালার পাদদেশে অবস্থিত। মুরদের কাছ থেকে জয় করা জমিতে ফ্রান্সের সিস্টারশান সন্ন্যাসীরা এটি তৈরী করেন। প্রধান স্থপতি ছিলেন আরনাউ বারগিউস।  সিস্টারশান ত্রিভুজ নামে পরিচিত তিনটি মঠ, যাদের সাহায্যে দ্বাদশ শতাব্দীতে কাতালোনিইয়ায় ক্ষমতা বজায় রাখা হয়েছিল, এটি তাদের প্রথম। বাকি দুটি হল ভালবোনা ডি লে মনগেস ও সান্টে ক্রেউস।  পবলেট মঠ ১৯৯১ সালে ইউনেস্কো বিশ্ব ঐতিহ্যবাহী স্থান হিসেবে তালিকাভুক্ত হয়।  তথ্যসূত্র
কাপাসগোলা সিটি কর্পোরেশন মহিলা কলেজ চট্টগ্রামের চকবাজারের আরাকান রোডে অবস্থিত একটি বেসরকারি স্নাতক নারী-শিক্ষাপ্রতিষ্ঠান। ১৯৯৪ খ্রিস্টাব্দে এটি প্রতিষ্ঠা করা হয়। এটি জাতীয় বিশ্ববিদ্যালয়ের অধিভুক্ত।  চট্টগ্রাম সিটি কর্পোরেশন পরিচালিত ২৩টি কলেজের মধ্যে এটি একটি এবং পরীক্ষার ফলাফলের দিক থেকে শীর্ষস্থানীয়।   ইতিহাস  ১৯৯৪ সালে চট্টগ্রাম সিটি কর্পোরেশনের তৎকালীন মেয়র এবিএম মহিউদ্দিন চৌধুরী কাপাসগোলা সিটি কর্পোরেশন বালিকা উচ্চ বিদ্যালয় এর এলাকায় ২ একর জমিতে এই শিক্ষাপ্রতিষ্ঠানটি স্থাপন করেন। ২০০৫ সালে কলেজটিকে জাতীয় বিশ্ববিদ্যালয়ের অধিভুক্ত করা হয়।   তথ্যসূত্র    আরও দেখুন   চট্টগ্রাম সিটি কর্পোরেশন পরিচালিত শিক্ষা প্রতিষ্ঠান সমূহের তালিকা  চট্টগ্রামের কলেজসমূহের তালিকা   বহিঃসংযোগ     বিষয়শ্রেণী:১৯৯৪-এ প্রতিষ্ঠিত শিক্ষাপ্রতিষ্ঠান বিষয়শ্রেণী:চট্টগ্রামের বিশ্ববিদ্যালয় ও মহাবিদ্যালয় বিষয়শ্রেণী:চট্টগ্রাম জেলার মহাবিদ্যালয় বিষয়শ্রেণী:চট্টগ্রাম জেলায় জাতীয় বিশ্ববিদ্যালয় অধিভুক্ত মহাবিদ্যালয় বিষয়শ্রেণী:চট্টগ্রাম সিটি কর্পোরেশন কর্তৃক পরিচালিত শিক্ষাপ্রতিষ্ঠান